Boererate.com: Vraag oor kliere
Vraag oor kliere
Leana De Wet skryf: "My seuntjie is 3 en het skielik 'n hoë koors ontwikkel en toe merk ek 'n geswelde massa onders sy ken, sy nek en langs sy kakebeen op, slegs aan die een kant. Hy is nou al 3 dae op antibiotika en dit is steeds geswel en het 'n hoë koors. Die pediater praat van 'n kiem in sy kliere, dit help my nie, wat beteken dit ek doen navorsing op geswelde kliere en als dui na limfklier kanker se diagnose. Help my om meer te weet hieroor asb."
Antwoord: Mens dink altyd die ergste.
Dit klink asof sy kliere erg geswel is. Almal se kliere swel tydens iets soos byvoorbeeld verkoue, al is dit net effens. Daar is baie limfkliere in die nek. Hulle werk is om infeksie in die kop, nek of keel te dreineer. Dit is veral infeksies in die keel wat hulle erg laat swel. So 'n infeksie kan weke neem om weg te gaan. Solank dit nie meer swel nie is dit onder beheer. Op die stadium moet mens maar vertrou op die pediater se kundigheid.